CELEX: 62007CJ0084
Jäsenyysvelvoitteiden noudattamatta jättäminen
Direktiivi 92/51/ETY
Tutkintotodistusten tunnustaminen
Opinnot, jotka on suoritettu "vapaata opetusta antavassa laitoksessa", jota vastaanottava jäsenvaltio ei tunnusta oppilaitokseksi
Optikot

Jäsenyysvelvoitteiden noudattamatta jättäminen – Direktiiviä 89/48/ETY täydentävästä ammatillisen koulutuksen tunnustamista
koskevasta toisesta yleisestä järjestelmästä 18.6.1992 annetun neuvoston direktiivin 92/51/ETY (EYVL L 209, s. 25) 3 artiklan,
4 artiklan 1 kohdan b alakohdan ja 12 artiklan rikkominen
Ratkaisu
1)         Helleenien tasavalta,
–      joka ei tunnusta optikon tutkintotodistuksia, jotka toimivaltaiset italialaiset viranomaiset antavat sellaisen sopimuksen
nojalla annetun koulutuksen jälkeen, jonka mukaan kyseiset viranomaiset vahvistavat yksityisen elimen Kreikassa antaman koulutuksen;
–      joka optikon italialaisten tutkintotodistusten tunnustamista koskevien hakemusten tutkimiseksi edellyttää, että italialaiset
viranomaiset vastaavat viiteen kysymykseen, jotka Kreikan viranomaiset ovat heille aiemmin esittäneet, ja
–      joka ei anna oikeutta valita sopeutumisajan ja kelpoisuuskokeen välillä hakijoille, jotka ovat esittäneet optikon italialaisten
tutkintotodistusten tunnustamista koskevia hakemuksia ennen kuin laki 2916/2001 korkeamman koulutuksen rakenteesta ja kyseisen
koulutuksen teknistä alaa koskevien kysymysten sääntelystä tuli voimaan,
ei ole noudattanut direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä
järjestelmästä 18.6.1992 annetun neuvoston direktiivin 92/51/ETY, sellaisena kuin se on muutettuna 14.5.2001 annetulla Euroopan
parlamentin ja neuvoston direktiivillä 2001/19/EY, 3 artiklan, 4 artiklan 1 kohdan b alakohdan kolmannen alakohdan eikä 12
artiklan mukaisia velvoitteitaan.
2)         Helleenien tasavalta velvoitetaan korvaamaan oikeudenkäyntikulut.